Klostere
Klostere ir ciems Kuldīgas novada Turlavas pagastā. Izvietojies pagasta rietumdaļā pie autoceļa V1289 12,5 km no pagasta centra Turlavas, 32 km no novada centra Kuldīgas un 183 km no Rīgas. Apdzīvotā vieta izveidojusies uz kādreizējā Aizputes franciskāņu klostera zemēm pie bijušās Klosteres pagasta valdes un Jāmaiķu (Klosteres) baznīcas. Klosteres luterāņu baznīca ir republikas nozīmes kultūrvēstures piemineklis.